section_heading: Partsko Carstvo (150. pr. Kr. - 226.)
paragraph_text: mini|250px|desno|[[Partsko Carstvo (kraj 1. stoljeća pr. Kr.)]] Parti su od 238. pr. Kr. bili neovisni o Seleukovićima, no 170. pr. Kr., dolaskom na prijestolje Mitridata I. iz dinastije Arsakida pod njima se ujedinjuju iranske zemlje, te u gornjem toku Eufrata počinju dijeliti granicu s Rimskim Carstvom. Tako ove dvije države postaju ozbiljni takmaci, osobito oko prevlasti nad Armenijom. Teško naoružana partska konjica, podržana vještim strijelcima, bila je dostojan suparnik Rimljana, što se i vidjelo u nizu bitaka, poput one u kojoj je partski vojskovođa Surena, u bitci kod Harana pobijedio Marka Licinija Krasa, upravitelja Sirije. Mezopotamija se u to doba pretvorila u pravo bojno polje.